

ИЗГРАЖДАНЕ НА ПО-ЗДРАВОСЛОВНИ НАВИЦИ

Съвети и трикове за по-здравословен начин на живот


Като родители всички искаме най-доброто за нашите деца – това означава да гарантираме, че те възприемат здравословния начин на живот. От ключово значение е да научим децата от най-ранна възраст да следват принципите на балансираното хранене.
Споделяме няколко съвета и трика за родителите, които искат да насърчат децата си по пътя към изграждане на по-добри навици.

1.Хранете се като семейство
Ако искате да създадете добри навици на семейството си, тогава обединяването на всички около масата за вечеря е правилният път.
Семейните вечери са не само възможност да бъдете въвлечени в живота на всеки, но и шанс за родителите да подсилят посланията за балансираното хранене. Превърнете масата за вечеря в „място без разсейване“ – помолете всички да оставят екраните и играчките си. Това ще гарантира, че децата се фокусират върху вкуса и ароматите на храната като същевременно ще им позволява да се вслушат в тялото си, дали са гладни или са се нахранили. Придържайте се към рутината, колкото можете повече. Изследванията показват, че спазването на редовни часове за хранене помага на семейството да развие последователен хранителен модел и в крайна сметка спомага за затвърждаването на добрите навици.

2.Включвайте децата си в приготвянето на храната
Включването на децата в приготвянето на ястията не само държи децата заети – това е и чудесно средство, чрез което да ги научите за важността на доброто хранене. 
Например, можете да включите децата си в съставянето на плана за седмично меню, включващ разнообразни съставки. Приди да тръгнете към магазина, включете децата да ви помогнат във съставянето на списък за пазаруване. Можете да го направите под формата на игра, за да направите процеса по-забавен – да нарисувате храната, която възнамерявате да закупите и децата да предположат каква е, или да обявите ястието, което искате да приготвите и те да съставят списък с необходимите съставки.
Можете да пазарувате хранителни стоки, заедно с децата си, или да ги включвате в дейностите в кухнята – всеки от тези моменти предоставя възможност за тях да научат откъде произлизат продуктите, как се отглеждат и какви са ползите им.



3.Избирайте разнообразни варианти за междинните хранения
Всеки обича да похапва нещо между храненията, затова е важно тези храни да съдържат различни съставки. Уверете се, че сте се запасили с такива храни в шкафа или в хладилника.
Всички плодови и зеленчуци са чудесен избор за междинно хранене. Дръжте вашия фризер зареден със замразени плодове, готови за приготвяне на смутита, а ако сте в движение, имайте готови порции сушени плодове и ядки, които да вземете със себе си.
Можете също така да се запасите с пресни зеленчуци, нарязани във форми на пръчици от моркови и целина, резенчета краставица, както и да се запасите с целе плодове, които са лесни за пренасяне, и на които децата ви се радват като банани, ябълки, портокали или грозде. Осигурявайки някои от гореспоменатите продукти за междинните хранения, вашето дете ще свикне да избира по.здравословни храни, когато е самостоятелно.

4.Спазвайте правилните количества на порциите
Приготвянето на ястия, пълни със разнообразни съставки, е чудесно – но да се уверите, че децата ви хапват правилното количество е също толкова важно. Децата се нуждаят от различни размери на порциите, в зависимост от етапа им на растеж и развитие, така че е важно да обърнете внимание на размера на порциите, които им сервирате.
Следвайки общото правило една чиния трябва да е разделена на три части:
Половината от чинията да е изпълнена със зеленчуци, четвърт от нея с храни, богати на протеини; и четвърт със зърнени храни, макаронени изделия, ориз и други въглехидрати.

5.Родителите като модел на подражание
Храненето у дома е не само чудесно, защото събира цялото семейство заедно, то също представлява възможност на родителите да приложат на практика това, което казват. Децата забелязват какво правят родителите им, така че родителите трябва да дават пример и да осигуряват възможно най-балансирано хранене – с много зеленчуци, зърнени храни и плодове.  














ДА ГОТВИМ  С  ДЕЦАТА

Знаете ли, че децата, които помагат при готвене, хапват повече разнообразна храна? Изследванията показват, че готвенето с деца е полезно по много различни начини. Ето 6 идеи:

1. Не се притеснявайте от бъркотията
Оставете ги да бъдат креативни. Те ще помогнат с почистването, когато всичко приключи.

2.Насърчавайте въображението на децата
Дайте им възможност свободно да украсяват бисквитките си или ги предизвикайте да направят цветна плодова салата, или животни от зеленчук.

3.Изграждайте важни житейски умения у децата
Приготвяйки храната можете да си говорите за математика, докато мерите количеството на съставките или режете пица на парчета. Или да им помогнете да разберат повече за хигиената и безопасността на храните, докато миете ръцете си и подготвяте работното място. Можете да говорите за балансирано хранене, докато прикотвяте и оформяте ястието.

4.Изградете връзка с децата си, докато печете
Кухнята е чудесно място за прекарване на повече време с децата, което не изисква много разходи и допълнителни курсове.
Печенето на бисквитки с децата може да превърне един обикновен следобед в изключителен.
Споделянето на време заедно, докато приготвяте вкусни лакомства, със сигурност ще създаде спомени, които ще останат за цял живот.

5.Съставяйте план за менюто заедно
Планирането на менюто с децата ви е качествено прекарано време заедно. Това ще им покаже значението на балансирано хранене – изпълнено с пълнозърнести храни, фебри и зеленчуци. Предизвикайте интереса им към хранат и ги насърчете да ви помогнат да проявите творчество в кухнята.

6.Включете децата си в приготвянето на храната.
Виж: Всички в кухнята.









ВСИЧКИ  В  КУХНЯТА

Седем идеи как да ангажираме децата в кухнята:

Насърчаването на здравословни хранителни навици при децата е това, което всеки родител иска – но да се гарантира, че децата оценяват важността на храненето, може да се окаже сложно.
Как да предизвикате интереса на децата си и да ги насочите към здравословния начин на живот? Това да ги държите ангажирани и да направите процеса забавен може да се окаже дълъг път. Ето няколко идеи:

 СЪСТАВЯЙТЕ МЕНЮТО ЗАЕДНО
Оставете децата да предлагат опции и ги насочвайте при нужда. Храненето трябва да съдържа голяма част зеленчуци, част храни, богати на белтъчини /месо,яйца, риба, леща или боб/, и част пълнозърнести макаронени изделия, кафяв ориз или картофи.

[bookmark: _GoBack]СЪСТАВЕТЕ СПИСЪК ЗА ПАЗАРУВАНЕ
Това е чудесна възможност за обсъждане на различни хранителни продукти и техните ползи.
Може да въведете игри, за да направите процеса по-забавен – например като оставите децата да нарисуват необходимите  продукти за менюто.

ИЗВАЖДАНЕ НА ХРАНИТЕЛНИТЕ ПРОДУКТИ
След като се върнете от магазина, помолете децата си да ви помогнат да извадите хранителните продукти. Превърнете това в игра. Накарайте ги да познаят кои продукти трябва да се приберат в храдилника, килера или фризера.

ВРЕМЕ Е ЗА ГОТВЕНЕ!
Включането на децата в приготвяето на храната е важно.  Изследванията показват, че децата, участващи при приготвянето на ястията, са по-склонни да експериментират с нови храни и да се хранят балансирано.
Научете ги как да почистват плодове, да размразяват месо или чистят риба. Това също е възможност за тях да развият положителни навици като поддържането на кухнята чиста, миене на ръцете преди и след готвене, отделяне, рециклиране и /или компостиране на отпадъци.

УПРАЖНЕНИЯ ЗА СЕТИВАТА
Храната е сетивно преживяване, което ангажира всички сетива. Накарайте децата си да покрият очите си и да използват другите си сетива – мирис, вкус, слух или допир, за да разберат каква е храната. Можете да превърнете  това в съзтезание с други членове на семейството.
    



МАЛКИ СЕРВИТЬОРИ
„Малки сервитьори“ е забавен начин да покажете на децата важността на представянето на храната при оформянето на порциите или подредбата на масата.
Децата ще се забавляват, представяйки се за сервитьори – никой не казва, че е лесно да сервирате  или да вдигнете чиниите от масата, без да изпускате или разсипвате нещо!

Всички тези различни дейности ще помогнат на децата ви да оценят значението на храната и доброто хранене, създавайки им здравословни  навици за цял живот.



